REFERAT

Styremøte i Oslo Skytterkrets 13. februar 2019

Til stede: Lena Ytterdahl, Johan Nicholay Haarberg, Paul Otto Vatne, Hans Kr. Jensrud og Jan Erik Karlsen.

Åpning

1. Styreleder ønsket velkommen. Referatet fra styremøte 5. desember 2018 var tidligere godkjent på mail og sendt lagene.

Økonomi

1. Skytterkretsen har en meget god økonomisk situasjon. Det ble i forrige møtereferat oppgitt at regnskapet for skytebanen på Ekeberg i begynnelsen av desember hadde et udekket underskudd på ca. kr 100.000. Det viser seg at det udekkede underskuddet til slutt ble på noe over kr 200.000 sammenlignet med 243.000 ved inngangen til året. Inndekningen for 2018 er med det i samme størrelsesorden som for 2017.

Rekrutteringsstøtte

1. Det var innkommet fire søknader fra klubbene om støtte for innkjøp av luftvåpen til bruk i rekrutteringen. Det ble vedtatt å gi inntil kr 20.000 i støtte til følgende klubber:
* Oslo Feltskyttere (pistol)
* Oslo Sportsskyttere (pistol)
* Oslo Østre Sportsskyttere (rifle)
* Nordstrand Sportsskyttere (rifle)

Lagene bes sende kontonummer til oslo.skytterkrets@nif.idrett.no Da vil kr 20.000 bli overført for innkjøp av rekrutteringsvåpen. Det er tillatt å kjøpe tilleggsutstyr og kuler for bruk i rekrutteringen for inntil kr 5.000 for å nå tildelt beløp. Ubenyttet støtte skal tilbakebetales til Oslo Skytterkrets. Det skal sendes kopi av faktura til Oslo Skytterkrets for å dokumentere hvor mye som er benyttet av støtten.

Spørreundersøkelsen

1. Det har kommet inn tre svar, og det er for tidlig å trekke konklusjoner.

Skytebanen på Ekeberg

1. Det ble vedtatt å leie inn et rengjøringsfirma for å fjerne blystøv fra området ved skivene. Det ble også vedtatt utskifting av det utslitte skyteforhenget (ca kr 80,000). Det foregår oppussingsarbeider i gangen.

Kretstinget 2019

1. Gjennomføres på Ekeberg tirdag 26. mars kl 1830. Innkallingen sendes ut den 25. februar. Saksdokumenter sendes ut den 15. mars. Det vil foreligge papirutgaver i begrenset omfang til utdeling før møtet starter.

Neste styremøte

1. Styret møter kl 1730 den 26. mars for de siste forberedelser til kretstinget. Det er viktig at de som ikke har signert dokumentene møter.

Jan Erik Karlsen

Referent